Aalborgs Stifts Adresseavis, 1825-06-22
Det saakaldte Pindsemarked var i Aar ligesom de forrige Aaringer, høist ubetydeligt, og Man vil neppe kunde erindre sig saa saa Fremmede i Byen, som denne Gang var Tilfældet. De fleste hertil komne Galanteriehandlere, Lærredsskræmmere, Skomagere og flere Haandværkere solgte neppe saameget, at de, for det derfor Udkomne, kunde have deres Reise og Ophold her, betalte. Ligesaa død og stille var Terminen, og Man kan næsten sige, at der var saagodt som ingen; i Børssalen saaes kun faa Mennesker, og disse syntes at have lidet eller intet at forrette. Pengendbetalinger og gjensidige Afregninger, hvilke vare de Gjenstande, hvorfor Man tilforn kom i Børssalen, høre nu ikke mere til Dagens Orden. Efter den Stilling hvori Landet befinder sig kan det ei heller være anderledes; enhver som er og har været i nogen Virkekreds, enten som Handelsmand eller Landmand - de to Klasser blandt hvilke Omsætninger af Betydenhed kuns egentlig finde Sted og hvis Stilling har saamegen Jndflydelse paa de øvrige Klasser - ere og blive ved de ulykkelige Følger, der ere foraarsagede af et vaklende Pengevæsen og andre Danmark til stødte Uheld, saa forarmede, at det er ganske umuligt at ældre Fordringer kan berigtiges, og da Kornvarer - Dannemarks vigtigste Udførselsprodukt - i hvor lav Man end synes Prisen er og har været derpaa i de senere Aar, endnu falde dagligen mere og mere, saa har der i Aar saa godt som ingen Omsætning dermed fundet Sted, mellem Kjøbmænd og Landmænd, og hvilken Omsætning egentlig var det, der tilforn oplivede Terminen. Det var inderligt at ønske, at vore Landmænd vilde tænke noget mere over og indsee, at det umuligt kan være overeensstemmende med deres Tarv, at betragte Kornproductionen som deres Hovednæringsvei, men derimod at lægge dem mere efter Qvæg- og Faareavl, og af alle Kræfter søge at forbedre disses Racer, da der ere alle Udsigter til, at Uld og Smør i Særdeleshed, ville sikkre dem en varigere og fordeelagtigere Afsætning end Kornvarer; i Sverrig, England, Holland og Frankrig har Agerdyrkningen i flere Aar tiltaget saa betydeligt, at disse Lande intet Korn behøve fra Udlandet, kuns naar Misvext indtræffer, og saadant et temporairt Tilfælde er ikke at stole paa; i Portugal og Spanien ere fremmede Kornvarer vel stundom tilladte at indføres, men de, ved saadanne Tilladelser agttagne Formaliteter og det korte Tidsrum der ofte bestemmes til Jndførselen - ei at tale om hvor vanskeligt det er i saadan en Cresis som Spanien befinder sig, at have med dette ulykkelige Land at bestille - ere Omstændigheder, der meget bidrage til, at Forsendelser af Kornvarer her fra Norden til hine Lande sielden afgive noget fordeelagtigt Resultat. Det Haab Man nærede i Aar, at Kornvarer vilde blive tilladte at indføres i England, strandede da aldeles, vel troer Man at det vil skee til næste Aar, men naar, som meldt, Misvext ikke indtræffer, vil det neppe blive Tilfældet; de fleste Medlemmer af Overhuset i Engelland ere, som bekjendt, de største Godseiere, det strider da altsaa mod deres Jnteresse, at det nærværende System forandres, og da Engelland, uagtet de der værende høie Kornpriser, formedelst deres mangfoldige konstige Maskiners Jndretning og deres udbredte Handel til alle Verdensdele, kan levere deres Manufactur- og Fabrikvarer billigere end nogen anden Nation, og deres Skibe, som en Følge deraf, altid kan faae Fragter, saa indsees ikke, hvad der egentlig, uden i Tilfælde af Misvext, skal bevæge Engelland til at forandre deres Kornlove. - Fabrikkernes Tilstand er i tiltagende Flor paa Fastlandet. Sydamerikas Uafhængighed og dets Han deels Tiltagelse bidrage meget til at hæve Uldpriserne. - Nogen betydelig Udførsel af Smør og Ost finder kuns egentlig Sted fra Holland og Engelland; og Rusland og Preussen, de første Kornlande, faae meget tilført af disse Artikler; hertil kommer endnu, at Norges Skibsfart tiltager meget, som naturligviis maae bidrage til, at der da og i dette Land vil kunde afsættes flere Fedevarer end før. Andre nyttige Næringsveie, f. Ex. Hør= og Hampdyrkning o. s. v. kunde vist ogsaa trives her. Skade at Jngen her i Provindsen søger at faae Maskiner, som de der haves i Engelland og andre Lande, til at bearbeide Hørren paa, da det er egentlig deri, at vi staae saameget tilbage. - Regjeringen bidrager alt muligt til Hesteracens Forædling, imidlertid har det ufordeelagtige Rygte, der har udspredt sig i Frankerig om en smitsom Syge blandt danske Heste, foraarsaget en betydelig Standsning i Hestehandelen, og det var derfor meget at ønske, at den danske Minister i Paris vilde bestræbe sig for at faae denne Mistanke udryddet.